అశోక్ చౌదరి

అశోక్ చౌదరి బీహార్‌ రాష్ట్రానికి చెందిన రాజకీయ నాయకుడు. ఆయన బార్బిఘా నియోజకవర్గం నుండి  ఎమ్మెల్యేగా గెలిచి  నితీష్ కుమార్ మంత్రివర్గంలో గ్రామీణ పనుల శాఖ మంత్రిగా పని చేస్తున్నాడు.

రాజకీయ జీవితం
అశోక్ చౌదరి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో కాంగ్రెస్ పార్టీ అభ్యర్థిగా బార్బిఘా  నియోజకవర్గం నుండి ఎమ్మెల్యేగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2013లో బీహార్ ప్రదేశ్ కాంగ్రెస్ కమిటీ అధ్యక్షుడిగా నియమితులయ్యాడు. అశోక్ 2014లో రెండోసారి ఎమ్మెల్యేగా ఎన్నికై 2017 నుండి 2020 వరకు బీహార్ ప్రభుత్వంలో విద్యా, సమాచార సాంకేతిక శాఖ మంత్రిగా పని చేశాడు. 

అశోక్ చౌదరి  2018లో కాంగ్రెస్ పార్టీకి రాజీనామా చేసి జనతాదళ్ యునైటెడ్‌లో చేరాడు.  ఆయన మూడోసారి ఎమ్మెల్యేగా ఎన్నికై 2 జూన్ 2019న నితీష్ మంత్రివర్గంలో భవన నిర్మాణ శాఖ మంత్రిగా నియమితుడయ్యాడు.

 మూలాలు 

వర్గం:బీహార్ రాజకీయ నాయకులు
వర్గం:బీహార్ వ్యక్తులు